[{"text_idx": "#000002", "text": "Os ydych yn rhedeg busnes (ar-lein neu\u2019n gorfforol), yna dylech sicrhau bod defnyddio Google My Business yn rhan hanfodol o\u2019ch marchnata ar-lein, ac mae\u2019n un nad yw llawer o bobl yn ymwybodol ohono."}, {"text_idx": "#000003", "text": "Offeryn am ddim a gynigir gan Google yw Google My Business, sy\u2019n caniata\u0301u ichi reoli\u2019r wybodaeth y maent yn ei deall am eich busnes."}, {"text_idx": "#000004", "text": "Ar hyn o bryd, mae dros traean y chwiliadau ar Google yn bobl sy\u2019n chwilio am eitemau, busnesau neu sefydliadau sy\u2019n lleol iddynt \u2013 gelwir hyn yn chwiliadau \u201cbwriad lleol\u201d. Yn ogystal, bydd 72% o \u201cchwilwyr\u201d yn ymweld a\u0302 siop o fewn radiws 5 milltir i\u2019r man lle gwnaethant y chwiliad."}, {"text_idx": "#000005", "text": "Golyga hyn bod y rhan fwyaf o bobl yn chwilio am eitemau, busnesau a sefydliadau sy\u2019n lleol iddynt. Sawl gwaith ydych chi wedi chwilio \u201ccaffi yn fy ymyl nawr\u201d? Os ydy\u2019ch lleoliad cywir a\u2019ch amseroedd agor ar eich rhestr Google, byddwch yn ymddangos yn y canlyniad hwnnw. Bydd Google hyd yn oed yn helpu\u2019r cwsmeriaid i gerdded trwy\u2019r drws trwy roi cyfarwyddiadau iddynt."}, {"text_idx": "#000006", "text": "Y peth cyntaf i\u2019w wneud, os na wnaethoch eisoes, yw \u201chawlio\u201d eich busnes. Gallwch wneud hyn trwy fewngofnodi gyda\u2019ch cyfrif Google i \u201c\u201d, a dilyn y dewin yno i chwilio am, ac yna hawlio, eich busnes. Gallwch hefyd greu busnes o\u2019r dechrau. Ar o\u0302l i chi gofrestru, mae\u2019n debyg y bydd Google eisiau anfon cerdyn post atoch sydd a\u0302 chod arno, a fydd yn gwirio\u2019ch lleoliad."}, {"text_idx": "#000007", "text": "Unwaith byddwch wedi\u2019ch sefydlu a\u2019ch mewngofnodi, mae Google yn ei gwneud hi\u2019n hawdd iawn gosod fyny\u2019ch hun/ddechrau arni trwy roi rhestr o dasgau i\u2019w cwblhau. Mae\u2019r rhain yn cynnwys pethau megis nodi\u2019ch gwybodaeth gyswllt, oriau agor, yr ardal rydych chi\u2019n ei chwmpasu, gwasanaethau a gynigir a llawer mwy. Cwblhewch hwy i gyd er mwyn sicrhau eich bod chi\u2019n cael y gorau ohono. Yna, ceir rhai meysydd pwysig y mae canolbwyntio arnynt:"}, {"text_idx": "#000008", "text": "Mae\u2019r dudalen hon yn cynnwys gwybodaeth gyffredinol am eich busnes. Sicrhewch fod yr oriau agor yn gywir, a gallwch hefyd ychwanegu unrhyw oriau arbennig sy\u2019n gymwys (e.e. gwyliau banc). Efallai y gwelwch fod Google wedi casglu rhywfaint o\u2019r wybodaeth hon eisoes, naill ai o\u2019ch gwefan neu\u2019ch cyfryngau cymdeithasol: gwnewch yn siw\u0302r eu bod yn gywir!"}, {"text_idx": "#000010", "text": "Mae\u2019r dudalen hon yn storfa o wybodaeth \u2013 mae\u2019n dangos sut mae pobl wedi bod yn chwilio am eich busnes, a sut y daethon nhw o hyd i chi! Mae\u2019r wybodaeth allweddol yma yn cynnwys pa dermau chwilio yr oeddynt yn ddefnyddio i ddod o hyd i chi \u2013 a wnaethant chwilio am enw eich busnes, neu a ddaethon nhw o hyd i chi trwy chwilio am wasanaeth. Yn ogystal, gellir gweld faint o ddefnyddwyr ddaeth o hyd ichi trwy Google Search neu Google Maps."}, {"text_idx": "#000012", "text": "Mae\u2019r dudalen hon yn caniata\u0301u ichi egluro i Google beth yn union yr ydych yn ei gynnig, mewn cryn dipyn o fanylder. Byddwn yn argymell yn fawr i chwi ychwanegu\u2019r holl wasanaethau rydych chi\u2019n eu cynnig \u2013 yn enwedig os ydych chi\u2019n cynnig gwasanaethau arbenigol. Rwy\u2019n amau bod Google yn defnyddio llawer ar rhain er mwyn deall yr hyn y mae eich busnes yn ei gynnig, ac i baru pobl sy\u2019n chwilio am y gwasanaethau hynny gyda\u2019ch busnes."}, {"text_idx": "#000013", "text": "Dyma o bosib y dudalen bwysicaf \u2013 lle cewch chi ddarllen am brofiad pobl o\u2019ch busnes. Mwynhewch yr adolygiadau disglair (neu ewch i\u2019r afael a\u0302\u2019r meysydd hynny sydd angen eu gwella!). Ond, beth bynnag yw\u2019r adolygiad, mae\u2019n werth ymateb i gynifer ag y gallwch. Mae\u2019r bobl hyn wedi cymryd yr amser i roi gwybod ichi am eu profiad, ac mae diolch neu gydnabyddiaeth yn mynd yn bell."}, {"text_idx": "#000014", "text": "Gallwch hyd yn oed gysylltu eich tudalen Google Business a\u0302 system archebu (dim ond SimplyBook.me yn y DU ar hyn o bryd), a chymryd archebion yn uniongyrchol o\u2019r dudalen chwilio. Mae hyn yn hynod bwerus os ydych yn cymryd archebion neu apwyntiadau, gan ei fod yn ei gwneud hi\u2019n syml iawn i\u2019r cwsmer ryngweithio\u2019n uniongyrchol a\u0302\u2019ch busnes."}, {"text_idx": "#000015", "text": "Felly, dyna ni \u2013 rydych chi wedi\u2019ch sefydlu ar Google My Business! Er y gall deimlo bod hwn yn waith ac amser ychwanegol eto yn marchnata\u2019ch busnes, cofiwch ei fod yn ffordd i chi ymgysylltu\u2019n uniongyrchol a\u0302 chwsmeriaid sy\u2019n chwilio am eich busnes yn Google. Yn ogystal, cadwch mewn cof bydd unrhyw ymdrechion a wneir yn Google My Business hefyd yn cyfrannu at optimeiddio peiriannau chwilio eich gwefan!"}, {"text_idx": "#000017", "text": "Save my name, email, and website in this browser for the next time I comment."}, {"text_idx": "#000022", "text": "Do you or somebody you know use guestlink as a booking system?"}]